32005D0419
L 143/27
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 27 ноември 2002 година
относно сключването на Споразумение за сътрудничество между Европейската общност за атомна енергия и Правителството на Република Казахстан в областта на контролирания ядрен синтез
(нотифицирано под номер С(2002) 4572)
(2005/419/Евратом)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност за атомна енергия, и по-специално член 101, втори параграф от него,
като взе предвид одобрението на Съвета (1),
като има предвид, че Споразумението между Европейската общност за атомна енергия и Правителството на Република Казахстан в областта на контролирания ядрен синтез трябва да бъде сключено,
РЕШИ:
Член 1
Споразумението между Европейската общност за атомна енергия и Правителството на Република Казахстан в областта на контролирания ядрен синтез се сключва от името на Европейската общност за атомна енергия.
Текстът на Споразумението е прикрепен към настоящото решение.
Член 2
Членът на Комисията, отговорен в областта на изследванията, или негов представител се упълномощава да подпише Споразумението от името на Европейската общност за атомна енергия, с цел да се обвърже Европейската общност за атомна енергия.
Съставено в Брюксел на 27 ноември 2002 година.